หุ้นไทยภาคเช้าปิดลบ 4.93 จุด
เช้าวันนี้ดัชนีหุ้นไทยปิดที่ระดับ 1,215.21 จุด ลดลง 4.93 จุด หรือ 0.40% มีมูลค่าการซื้อขาย 19,597.97 ล้านบาท
19 ก.ค. 2555

เช้าวันนี้ดัชนีหุ้นไทยปิดที่ระดับ 1,215.21 จุด ลดลง 4.93 จุด หรือ 0.40% มีมูลค่าการซื้อขาย 19,597.97 ล้านบาท
ดัชนีหุ้นไทยเช้าวันนี้(19 ก.ค.) ปรับตัวเพิ่มขึ้นในช่วงเปิดตลาด เป็นไปในทิศทางเดียวกับตลาดหุ้นเพื่อนบ้าน หลังบริษัทจดทะเบียนของสหรัฐประกาศผลการดำเนินงานออกมาดีกว่าที่คาดการณ์ไว้หนุนดัชนีดาวโจนส์ปรับตัวเพิ่มขึ้นถึง 103 จุด แต่หลังจากนั้นตลาดถูกแรงเทขายทำกำไรกดดัชนีลดลงมาปิดในแดนลบที่ระดับ 1,215.21 จุด ลดลง 4.93 จุด หรือ 0.40% มูลค่าการซื้อขาย 19,597.97 ล้านบาท 5 อันดับหุ้นที่มีมูลค่าการซื้อขายสูงสุด1. PTT ปิดที่ 339 บาท ลดลง 1 บาท หรือ 0.29% มูลค่าการซื้อขาย 2,099.43 ล้านบาท2. PTTGC ปิดที่ 60.25 บาท เพิ่มขึ้น 1 บาท หรือ 1.69% มูลค่าการซื้อขาย 1,439.02 ล้านบาท3. KBANK ปิดที่ 163 บาท ลดลง 3 บาท หรือ 1.81% มูลค่าการซื้อขาย 1,028.03 ล้านบาท4. SCC ปิดที่ 327 บาท เพิ่มขึ้น 3 บาท หรือ 0.93% มูลค่าการซื้อขาย 1,002.34 ล้านบาท5. DTAC ปิดที่ 79.50 บาท ลดลง 2 บาท หรือ 2.45% มูลค่าการซื้อขาย 758.20 ล้านบาท บริษัทหลักทรัพย์(บล.)ฟิลลิป(ประเทศไทย) ระบุว่า  ดัชนีหุ้นไทยปรับตัวเพิ่มขึ้นในช่วงเปิดตลาด เพราะได้รับปัจจัยหนุนจากตลาดหุ้นสหรัฐที่ปรับตัวขึ้นจากการประกาศงบที่ดีกว่าคาดของบริษัทต่างๆ ส่งผลทางบวกต่อตลาดหุ้นในภูมิภาคเช้านี้ โดยตลาดหุ้นไทยได้รับอนิสงค์เช่นกัน และนำสู่การรีบาวน์ระยะสั้นท่ามกลางการประกาศงบกลุ่มธนาคารที่มีแนวโน้มดี ในส่วนของการแถลงของนายเบน เบอร์นันเก้ ประธานธนาคารกลางสหรัฐ(เฟด)ต่อรัฐสภานั้น ยังคงเป็นการย้ำว่าเฟดจะดำเนินการกับภาวะเศรษฐกิจหากจำเป็น 
อย่างไรก็ตามรายงานสรุปภาวะเศรษฐกิจหรือ Beige Book บ่งชี้ว่า เศรษฐกิจสหรัฐยังคงเผชิญความยากลำบาก ทำให้ความเสี่ยงต่อการฟื้นตัวของเศรษฐกิจโลกและต่อการปรับขึ้นอย่างยั่งยืนของดัชนีหุ้นไทยยังคงมีอยู่ ประกอบกับการที่ดัชนีหุ้นไทยเพิ่มขึ้นต่อเนื่องในช่วงที่ผ่านมาทำให้ต้องเผชิญแรงขายทำกำไรเป็นระยะๆ ทั้งนี้ให้กรอบแนวต้านที่ 1225-1230 จุด แนวรับ 1214-1206 จุด